Nuwe toekoms op Onderplaas | Rika du Plessis gesels
Nuwe toekoms op Onderplaas
Posted on April 13, 2013 by Rika Du Plessis
Nuwe toekoms op Onderplaas van José Esterhuysen is by Lapa gepubliseer as ‘n Nuwe lewe op Onderplaas, en word nou as e-boek aangebied by Amazon.com. Dit sal ook mettertyd by Kobo.com in e-pub formaat aangebied word.
Melissa se man, Andrew, se aanrandings op haar, is die oorsaak van twee miskrame. Toe sy op ‘n egskeiding aandring, en dreig om uit te basuin watse soort mens hy is, haak hy weer uit en forseer seks op haar af. Haar eie man het haar verkrag, met gevolge wat haar hele lewe beïnvloed. Sy gee pad, en al het sy finansieël nie nodig om te werk nie, kry sy vir haar werk op Onderplaas waar sy die opvoeding van twee klein kinders waarneem. Daar maak sy kennis met Stef, hulle pa, en geleidelik ontstaan daar ‘n vonk tussen hulle wat na iets moois kan lei. Maar alles wat verder gebeur, hou hulle uit mekaar, en toe Andrew weer sy verskyning in haar lewe maak, ‘n nuwe bedreiging word, krap dit Melissa se hele wêreld onderstebo…